ΦΥΛΛΟ ΕΡΓΑΣΙΑΣ  ΓΙΑ ΤΙΣ ΑΝΑΦΟΡΙΚΕΣ ΠΡΟΤΑΣΕΙΣ

ΑΣΚΗΣΕΙΣ
1)Να αναγνωρίσετε στις παρακάτω προτάσεις τις αναφορικές προτάσεις και να αναφέρετε το είδος(ελεύθερες- επιθετικές) και τη συντακτική τους λειτουργία.

1)Το βιβλίο που μου έδωσες ήταν βαρετό.
2)Θα σας επισκεφτούμε όποτε μας το επιτρέψουν οι συνθήκες.
3)Όποιος θέλει ας με ακολουθήσει.
4)Η επιτροπή η οποία ορίστηκε θα βγάλει σύντομα το πόρισμά της.
5)Θα πληρώσω όσα χρήματα χρειαστούν.
6)Ο Καβάφης, ο οποίος έζησε στην Αλεξάνδρεια της Αιγύπτου, είναι ένας από τους κορυφαίους Έλληνες ποιητές.
7)Θα καταβάλλουμε κάθε προσπάθεια ώστε να εκτελεστούν τα έργα όπως έχει σχεδιαστεί.
8)Η έλλειψη νερού την οποία αντιμετωπίσαμε ήταν πραγματικά δραματική.
9)Με υπομονή μπορείς να κατακτήσεις οτιδήποτε επιθυμείς.
10)Ο σταθμός των τρένων στον οποίο περιμέναμε ήταν γεμάτος κόσμο.

2)Να συμπληρώσετε τα κενά των φράσεων με τις αναφορικές αντωνυμίες(που, οποίος, εμπρόθετο +οποίος/α/ο) και με τα αναφορικά επιρρήματα που λείπουν. Προσθέστε κόμμα πριν από το κενό , όπου νομίζετε ότι η αναφορική πρόταση είναι παραθετική.
Α)Με τον ορισμό_____________________ δίνει ο συγγραφέας, εξαιρεί από την τάξη των ποιητάρηδων μια άλλη κατηγορία λαϊκών τραγουδιστών_____________________ είναι απλώς φορείς δημοτικών τραγουδιών και αντικρούει με πειστικό τρόπο τις παλαιότερες απόψεις άλλων μελετητών ___________ τους θεωρούσαν και αυτούς ποιητάρηδες.
Β) Συγγραφέας είναι εκείνος___________________ η γλώσσα αποτελεί το πρώτο και κυρίαρχο πρόβλημα.(Τ. Σινόπουλος)
Γ)Σε ένα πρόσφατο έργο του ο Άγγλος ιστορικός τέχνης Grombich παρωδώντας τις τεχνοκριτικές________________ συχνά δημοσιεύονται στα εγκυρότερα, δίνει ένα δείγμα γραφής μιας τέτοιας κριτικής ____________ ο κενός βερμπαλισμός, μάταια προσπαθεί να καλυφθεί κάτω από μια ακατανόητη φρασεολογία, με νεολογισμούς φραστικούς____________ προδίνουν την προσπάθεια να επιδειχτεί ανύπαρκτη γνώση και πνευματική ενημέρωση.(Μ. Ανδρόνικος) 
Δ)Ο κριτικός στο πρώτο στάδιο θα αφομοιωθεί με το αντικείμενό του, θα γίνει ένα μαζί του, θα βρει όλους τους τρόπους___________________ θα κατορθώσει να προχωρήσει, να κάνει μια ένωση του αντικειμένου__________________ μελετάει με τον εαυτό του.(Κ.Θ. Δημαράς)


